Egpaar by vakansieoord aangeval | Maroela Media
Deon van der Merwe en Katrien Fourie is met pangas aangeval toe hulle by die Pienaardam-vakansieoord in Middelburg, Mpumalanga, tuisgegaan het.
"Die egpaar is Vrydagoggend deur 'n groep mans aangeval wat by hul vakansiehuis ingebreek het," het kol. Leonard Hlathi, woordvoerder vir die polisie, gesê. "Die polisie in Mpumalanga ondersoek die voorval."
'n Aangesteekte voorwerp is in die huis gegooi en het die egpaar uit die huis gedwing. "Die rook het die huis gevul en toe die twee persone vars lug gaan soek het, is hulle aangeval," het Hlathi bygevoeg.
Die aanvallers het selfone en 'n beursie gebuit.
"Van der Merwe en Fourie is met pangas en 'n hamer aangeval nadat ses mans toegang tot hul vakansiehuis bekom het," het Willie Venter, woordvoerder vir die plaaslike tak van die Demokratiese Alliansie, in 'n verklaring gesê. "Die egpaar is in die hospitaal opgeneem en ontvang steeds behandeling."